Απομόνωση ριζοβακτηρίων και αξιολόγησή τους ως παραγόντων αντιμετώπισης της σήψης ριζών και λαιμού της τομάτας που προκαλείται από το μύκητα Fusarium oxysporum f.sp. radicis – lycopersici:
Creators: name: Κάμου, Ναταλί-Νεφέλη Γεωργίου
Publisher: name: Aristotle University of Thessaloniki
Year: 2012
Subjects: Βιοπαράγοντες – Βιολογικοί παράγοντες
Ριζοβακτήρια
Προαγωγή ανάπτυξης
Biocontrol agents
Rhizobacteria
PGPR growth promotion

description: Η ανάγκη για περιορισμό της αλόγιστης χρήσης των συμβατικών μεθόδων καταπολέμησης και ειδικότερα των χημικών σκευασμάτων, οδήγησε στη στροφή της φυτοπροστασίας προς τη βιολογική καταπολέμηση. Στα πλαίσια αυτής, στην παρούσα εργασία, ελέγχθηκαν 383 ριζοβακτήρια που απομονώθηκαν από καλλιεργούμενα φυτά από διάφορες περιοχές της Ελλάδας. Ο έλεγχος έγινε για τη δράση τους κατά του φυτοπαθογόνου μύκητα Fusarium oxusporum f.sp. radicis – lycopersici (Forl), ο οποίος προκαλεί την ασθένεια της σήψης του λαιμού και των ριζών της τομάτας. Η ανασταλτική δράση των ριζοβακτηρίων ελέγχθηκε μέσω πειραμάτων in vitro και in planta. Στο πλαίσιο των in vitro πειραμάτων έγιναν βιοδοκιμές λύσης υφών και έλεγχος παρουσίας ζώνης αναστολής της μυκηλιακής ανάπτυξης, σε πολλαπλές και διπλές καλλιέργειες των βακτηρίων με το μύκητα, σε τρυβλία Petri. Τα αποτελεσματικότερα βακτήρια ταυτοποιήθηκαν μέσω της αλληλούχισης του 16S rRNA ή, μέσω της αλληλούχισης της περιοχής ανάμεσα στο 16S και το 23S rRNA. Οι δοκιμές in planta συμπεριέλαβαν πειράματα σε σύστημα gnotobiotic, σε γλάστρες, και ένα ενδεικτικό πείραμα στον αγρό, όπου η ασθένεια από τεχνητές μολύνσεις φυτών τομάτας με το μύκητα, αντιμετωπίστηκε με τη χρήση των επιλεγμένων ριζοβακτηρίων. Επίσης, ελέγχθηκε σε γλάστρες, η ικανότητα προαγωγής της ανάπτυξης του φυτού της τομάτας από τα επιλεγμένα ριζοβακτήρια. Τέλος, πραγματοποιήθηκε έλεγχος παρουσίας αντιμυκητιακών μεταβολιτών στα διηθήματα και οργανικά εκχυλίσματα υγρών καλλιεργειών των βιοπαραγόντων. Η δράση των ουσιών επί της ανάπτυξης του φυτοπαθογόνου μύκητα ελέγχθηκε μέσω βιοδοκιμής διηθητικού χαρτιού, βιοδοκιμής TLC και βιοδοκιμής σε microtiter. Τα αποτελέσματα ανέδειξαν τα στελέχη Bacillus cereus Σ76 και Σ79, Serratia rubidaea Σ55 και Σ49, Serratia marcescens ΠιΧα5ΙΙ, Σ52 και Σ47 και το Pseudomonas chlororaphis ΤοΖα7, ως αποτελεσματικούς βιοπαράγοντες που αναστέλλουν επιτυχώς την ανάπτυξη του μύκητα Forl και την ένταση της ασθένειας που αυτός προκαλεί στην τομάτα. Επίσης, τα στελέχη Serratia marcescens Σ47, Bacillus cereus Σ76 και Σ79 και Pseudomonas chlororaphis ΤοΖα7 έδειξαν να προάγουν στατιστικώς σημαντικά την ανάπτυξη των φυτών της τομάτας σε γλάστρες αλλά και στον αγρό.
description: The need to limit the irrational use of conventional methods and especially chemical fungicidesin plant protection, has led to a turn towards the use of biological control. In the present research, 383 rhizobacteria, isolated from cultivated plants from different regions of Greece, were studied. The bacteria were screened based upon their ability to control the plant pathogenic fungus Fusarium oxusporum f.sp. radicis – lycopersici (Forl), which causes the disease crown and root rot of tomato. The inhibitory activity of the bacteria on the fungus, was tested in in vitro and in planta experiments. In the in vitro experiments, a lysis bioassay was performed and the presence of a potential zone of inhibition of fungal growth was examined in multiple and dual cultures of the fungus and the bacteria, in Petri dishes. The most effective bacteria were identified by sequencing the 16S rRNA gene, or by sequencing the inter spacer region between 16S and 23S rRNA. The in planta tests included laboratory experiments in a gnotobiotic system and in pots, and one indicative field experiment, in which the disease caused by artificial inoculations of tomato plants with the fungus, was encountered with the selected rhizobacteria. Moreover, the ability of these rhizobacteria to promote the growth of tomato was studied in pot experiments. Finally, tests were performed in order to invastigate the presence of antifugal metabolites in the biocontrol agents’ liquid culture filtrates and their organic extracts. The effect of these metabolites on the growth of the fungus was studied by filter paper, TLC, and microtiter bioassays. The results demonstrated that the strains Bacillus cereus S76 and S79, Serratia rubidaea S55 and S49, Serratia marcescens PiHa5II, S52 and S47 and Pseudomonas chlororaphis ΤοZa7 are effective biocontrol agents that inhibit successfully the growth of Forl, and the disease intensity caused by this fungus on tomato. In addition, the strains S. marcescens S47, B. cereus S76 and S79 and P. chlororaphis ToZa7, showed a statistically important promotion of tomato plants growth in pots and in the field.